**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. december 13-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 184/2024.(XI.21) határozata a napirend elfogadásáról**

Balatonberény Község Önkormányzat Képviselő-testülete a 2024. november 21-i nyilvános ülésének napirendjét az alábbiak szerint állapítja meg:

1. **Beszámoló a 2024. évi üdülési szezonban végzett munkáról**

Előadó: Véghelyi Róbert Balatonberényi Nonprofit Kft. ügyvezetője

1. **Kiegészített döntés a Balaton Fejlesztési Tanács által kiírt "Szolgálati lakások kialakítása a Balaton kiemelt üdülőkörzetében" tárgyú pályázaton való részvételről**

Előadó: Druskoczi Tünde polgármester

1. Vagyonnyilatkozat tételi kötelezettség

Előadó: Dr. Várszegi József bizottság elnöke

1. Jelentés a lejárt határidejű határozatokról

Előadó: Druskoczi Tünde polgármester

1. Szervezeti és Működési Szabályzatról szóló rendelet megalkotása

Előadó: Druskoczi Tünde polgármester

1. **Helyi jelentőségi természeti értékek védelméről önkormányzati rendelet megalkotása**

Előadó: Takácsné dr. Simán Zsuzsanna jegyző

1. **Balatonberény Község településrendezési eszközeinek 3.számú módosítása a Hétvezér utca nyugati szakaszának északi oldalán fekvő 657/20 hrsz-ú ingatlan vonatkozásában**

Előadó: Druskoczi Tünde polgármester

1. **Helyi ingatlanadóztatási tevékenység ÁSZ-ellenőrzése**

Előadó: Druskoczi Tünde polgármester

1. **Helyi Esélyegyenlőségi Program felülvizsgálata**

Előadó: Druskoczi Tünde polgármester

# **2025. évi belső ellenőrzési ütemterv**

# Előadó: Takácsné dr. Simán Zsuzsanna jegyző

1. Dél Balatoni és Sió völgyi Hulladékgazdálkodási Rendszer Konzorciuma Konzorciumi Tagi Tanácsába képviselet

Előadó: Druskoczi Tünde polgármester

1. **Elővásárlási jog gyakorlása**

Előadó: Druskoczi Tünde polgármester

1. **Balatonberény, Petőfi utca D-i oldala TRE szabályozás szerinti telekhatárok rendezésre hozott határozat módosítása**

Előadó: Druskoczi Tünde polgármester

1. Önkormányzati dolgozók jutalmazása

Előadó: Druskoczi Tünde polgármester

1. A Balatonberényi Nonprofit Kft. ügyvezetőjének jutalmazása

Előadó: Druskoczi Tünde polgármester

1. Balatoni Szociális Társulás Társulási megállapodás módosítása

Előadó: Druskoczi Tünde polgármester

1. **Egyebek**

Határidő: 2024. november 21.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzat Képviselő-testületének**

**185/2024.(XI.21.) határozata a 2024. évi üdülési szezonban végzett munkáról szóló beszámoló elfogadásáról**

Balatonberény Község Önkormányzata Képviselő-testülete a Balatonberényi Nonprofit Kft. ügyvezetőjének a 2024. évi üdülési szezonban végzett munkáról adott beszámolóját elfogadja.

Határidő: ügyvezető értesítése 5 nap

Felelő: Druskoczi Tünde polgármester

**Az ügyvezető értesítése megtörtént.**

**Balatonberény Község Önkormányzat Képviselő-testületének 186/2024.(XI.21.) képviselő-testületi határozata a Balaton Fejlesztési Tanács által kiírt "Szolgálati lakások kialakítása a Balaton kiemelt üdülőkörzetében" tárgyú pályázaton való részvételről.**

Balatonberény Község Önkormányzatának Képviselő-testülete megismerte és megtárgyalta a Balaton Fejlesztési Tanács által kiírt pályázat alapján, a Balatonberény, Bartók B. u. 6/A és 6/B bérlakások felújításának előkészített pályázati dokumentációját, mely a bérlakások funkcióváltását célozza szolgálati lakásokká.

A képviselő-testület pályázatot nyújt be a Balaton Fejlesztési Tanács pályázati felhívására, „Szolgálati lakások kialakítása Balatonberényben” címmel, a 8649 Balatonberény, Bartók Béla u 6/A (hrsz. 41/10) és Bartók Béla u 6/B (hrsz. 41/11) lakások felújítását tartalmazó műszaki dokumentáció alapján.

A pályázat támogatási aránya az összköltség 60%-a, így az Önkormányzat által biztosítandó saját forrás mértéke 40%, összege 22.478.733 Ft.

Az Önkormányzat vállalja a projekt megvalósítását, a 10 éves fenntartási kötelezettséget és biztosítja a szükséges saját erőt eredményes pályázat esetén az önkormányzat 2025. évi költségvetésében.

Határidő: 2024. november 28.

Felelős: Druskoczi Tünde polgármester

**A pályázatot benyújtottuk, melyet a támogató be is fogadott.**

**Balatonberény Község Önkormányzat Képviselő-testületének**

187/2024.(XI.21.) képviselő-testületi határozata a vagyonnyilatkozattételi kötelezettségről

Balatonberény Község Önkormányzat Képviselő-testülete az Ügyrendi Bizottság elnökének beszámolója alapján megállapítja, hogy a képviselő-testület tagjai vagyonnyilatkozattételi kötelezettségüknek 2024. október 31. napjáig eleget tettek. A nyilvántartási szám szerinti zárt borítékban elhelyezett iratokat a jegyző részére megőrzésre átadták.

Határidő: következő vagyonnyilatkozattételi kötelezettség 2025. január 31.

Felelős: Takácsné dr. Simán Zsuzsanna

A vagyonnyilatkozatok őrzése folyamatosan történik.

**Balatonberény Község Önkormányzat Képviselő-testületének**

**188/2024.(XI.21.) képviselő-testületi határozata** **a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. november 21.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. november 21.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzat Képviselő-testületének 189/2024.(XI.21.) képviselő-testületi határozata a Szervezeti és Működési Szabályzatról szóló rendelet tovább tárgyalásáról**

Balatonberény Község Önkormányzatának Képviselő-testülete a Szervezeti és Működési Szabályzatról szóló rendelet-tervezetet tovább tárgyalásra alkalmasnak nyilvánítja és felkéri a jegyzőt, hogy az ülésen elhangzottak alapján a kiegészített rendelet-tervezetet a december havi ülésre készítse el és terjessze a képviselő-testület elé.

Határidő: 2024. december havi ülés

Felelős: Takácsné dr. Simán Zsuzsanna jegyző

**Az SZMSZ megalkotása a december 13-i ülés tárgysorozatában szerepel.**

**Balatonberény Község Önkormányzat Képviselő-testületének 190/2024.(XI.21.) képviselő-testületi határozata** **Balatonberény Község településrendezési eszközeinek 3.számú módosításáról a Hétvezér utca nyugati szakaszának északi oldalán fekvő 657/20 hrsz-ú ingatlan vonatkozásában**

a) Balatonberény Község Önkormányzatának Képviselő-testülete a 2/2019. (I.8.) számú határozattal megállapított településszerkezeti terve módosítását elfogadja e határozat következő mellékleteivel együtt:

- 1. melléklete a „Településszerkezeti terv” tervlap módosítása a vonatkozó szakaszon

- 2. melléklete Balatonberény Község Településszerkezeti terv leírása módosítása

- 3. melléklet: Változások

- 4. melléklete Balatonberény Község Területi mérlege módosítása

- 5. melléklete Balatonberény Község Településszerkezeti tervének a Területrendezési tervekkel való összhang igazolása

b) Balatonberény Község Önkormányzatának Képviselő-testülete megállapítja, hogy a Településszerkezeti terv jelen módosításai során újonnan beépítésre szánt terület NEM kerül kijelölésre.

Felelős: Druskóczi Tünde polgármester

Határidő: értelem szerint

**A dokumentációt megküldtük az Állami Főépítésznek, a Lechner Tudásközpontnak és a véleményezésben részt vevő állami szerveket tájékoztattuk az eljárás lezárulásáról. A rendeletet kipublikáltuk. Polgármester asszony az Aranypart Ingatlanfejlesztő Zrt-t az eljárás sikeres befejezéséről értesítette.**

**Balatonberény Község Önkormányzat Képviselő-testületének 191/2024.(XI.21.) képviselő-testületi határozata** **a helyi ingatlanadóztatási tevékenység ÁSZ-ellenőrzéséről szóló jelentés elfogadásáról**

Balatonberény Község Önkormányzatának Képviselő-testülete megismerte az Állami Számvevőszék megállapításait az építményadóval, a telekadóval és a magánszemély kommunális adójával kapcsolatos önkormányzati tevékenységről és a helyi adóhatóság feladatellátásáról. Az „Az önkormányzatok helyi adóztatási tevékenységének ellenőrzése – Ingatlanadóztatás” című jelentésében foglaltakat tudomásul vette és felkéri a polgármestert a jelentésben foglalt javaslatok szerinti intézkedések végrehajtására, teljesítésére.

Határidő: 15 nap

Felelős: Druskoczi Tünde polgármester

**Az intézkedési terv készítése folyamatban.**

**Balatonberény Község Önkormányzat Képviselő-testületének 192/2024.(XI.21.) képviselő-testületi határozata a Helyi Esélyegyenlőségi Program felülvizsgálatáról**

Balatonberény Község Önkormányzat Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdésében foglaltak szerint a 2023-2027. évekre vonatkozó Helyi Esélyegyenlőségi Programot áttekintette és felülvizsgálta, a határozat melléklete szerinti módosításokkal elfogadja.

Balatonberény Község Önkormányzat Képviselő-testülete felkéri a polgármestert, hogy az elfogadott HEP dokumentumot, valamint a hiteles határozatot a települési önkormányzat a helyben szokásos módon tegye közzé, és küldje meg a TEF részére.

Határidő: a TEF részére határozati kivonat megküldése: 8 nap

Felelős: polgármester

**A TEF részére a határozati kivonatot elküldtük.**

**Balatonberény Község Önkormányzat Képviselő-testületének 193/2024.(XI.21.) képviselő-testületi határozata a 2025. évi belső ellenőrzési ütemterv elfogadásáról**

Balatonberény Község Önkormányzat Képviselő-testülete megismerte és az előterjesztés szerinti tartalommal jóváhagyja az önkormányzat 2025. évi belső ellenőrzési ütemtervét.

Határidő: belső ellenőr értesítése döntést követő 8 nap

Felelős: Takácsné dr. Simán Zsuzsanna jegyző

**A képviselő-testület határozatát a belső ellenőrnek megküldtük.**

**Balatonberény Község Önkormányzat Képviselő-testületének**

**194/2024.(XI.21.) képviselő-testületi határozata** a **Dél Balatoni és Sió völgyi Hulladékgazdálkodási Rendszer Konzorciuma Konzorciumi Tagi Tanácsába képviseletről**

Balatonberény Község Önkormányzata a „Döntés a Dél-Balatoni és Sió-völgyi Hulladékgazdálkodási Rendszer Konzorciuma Konzorciumi Tagi Tanácsában a Dél-nyugat balatoni hulladékgazdálkodási kistérség térségi képviselő és térségi képviselő helyettes személyének megválasztásáról” című előterjesztés megtárgyalta és az alábbi döntést hozza:

1./ Balatonberény Község Önkormányzata, mint a Dél-nyugat balatoni hulladékgazdálkodási kistérség tagja Fonyód város polgármesterét, Erdei Barnabás polgármestert választja meg térségi képviselőnek a Dél-Balatoni és Sió-völgyi Hulladékgazdálkodási Rendszer Konzorciuma - Konzorcionális Szerződés X. pontjának megfelelően - a Konzorciumi Tagi Tanácsában a Dél-nyugat balatoni hulladékgazdálkodási kistérség képviseletére.

A térségi képviselő által ellátandó feladat: a Konzorciumi Tagi Tanácsban való részvétel, döntéshozatal, Dél-nyugat balatoni hulladékgazdálkodási kistérség érdekeinek képviselete, a Dél-nyugat balatoni hulladékgazdálkodási kistérség projekt keretében ellátandó feladataik koordinálása és a Dél-nyugat balatoni hulladékgazdálkodási kistérség döntéshozatalának előkészítése.

A térségi képviselő megbízása 2024. december 1. napjától a Konzorcionális Szerződés időbeli hatályának, illetőleg a Konzorcium fennállásáig tart (amelyik később következik be).

A térségi képviselő a Dél-nyugat balatoni hulladékgazdálkodási kistérséghez tartozó tagok szavazati aránya szerint jogosult eljárni, és köteles az általa képviselt tagok és szavazati arányuk rögzítése mellett minden álláspontot előterjeszteni és képviselni.

2./ Balatonberény Község Önkormányzata, mint a Dél-nyugat balatoni hulladékgazdálkodási kistérség tagja Balatonkeresztúr község polgármesterét, Kovács József polgármestert választja meg térségi képviselő helyettesnek a Dél-Balatoni és Sió-völgyi Hulladékgazdálkodási Rendszer Konzorciuma - Konzorcionális Szerződés X. pontjának megfelelően - a Konzorciumi Tagi Tanácsában a Dél-nyugat balatoni hulladékgazdálkodási kistérség képviseletére.

A térségi képviselő helyettes által ellátandó feladat a térségi képviselő akadályoztatása esetén: a Konzorciumi Tagi Tanácsban való részvétel, döntéshozatal, Dél-nyugat balatoni hulladékgazdálkodási kistérség érdekeinek képviselete, a Dél-nyugat balatoni hulladékgazdálkodási kistérség projekt keretében ellátandó feladataik koordinálása és a Dél-nyugat balatoni hulladékgazdálkodási kistérség döntéshozatalának előkészítése.

A térségi képviselő helyettes megbízása 2024. december 1. napjától a Konzorcionális Szerződés időbeli hatályának, illetőleg a Konzorcium fennállásáig tart (amelyik később következik be).

A térségi képviselő helyettes a Dél-nyugat Balatoni hulladékgazdálkodási kistérséget 2024. október 1. napjáig térségi képviselőként Lombár Gábor Balatonfenyves község polgármestere képviselte a Konzorciumi Tagi Tanácsban.

hulladékgazdálkodási kistérséghez tartozó tagok szavazati aránya szerint jogosult eljárni, és köteles az általa képviselt tagok és szavazati arányuk rögzítése mellett minden álláspontot előterjeszteni és képviselni.

Felelős: Druskoczi Tünde polgármester

Határidő: értelem szerint.

**A Konzorcium részére a képviselő-testület határozatát megküldtük.**

**Balatonberény Község Önkormányzat Képviselő-testületének 195/2024.(XI.21.) képviselő-testületi határozata** **elővásárlási jog gyakorlásáról**

Balatonberény Község Önkormányzatának Képviselő-testülete a magyar építészetről szóló 2023. évi C. törvény 127. § (8) bekezdése alapján, a Balatonberény 2569 hrsz. alatt nyilvántartott ingatlanra vonatkozóan – amelyen városképi jellegű épület található – az elővásárlási jogával nem kíván élni.

Határidő: értesítésre: 3 nap

Felelős: Druskoczi Tünde polgármester

**A jogi képviselő részére a testület döntését megküldtük.**

**Balatonberény Község Önkormányzat Képviselő-testületének**

**196/2024.(XI.21.) képviselő-testületi határozata a** **Balatonberény, Petőfi utca D-i oldala TRE szabályozás szerinti telekhatárok rendezésre hozott határozat módosításáról**

a)Balatonberény Község Önkormányzatának képviselő-testülete a 91/2024.(VI. 27.) határozatának a) pontját az alábbiak szerint módosítja:

Balatonberény Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-a alapján kezdeményezi az önkormányzat tulajdonát képező Balatonberény 583/1, 584/1, 585/1, 587/1, 588/1 hrsz-ú ingatlanok "közforgalom elöl el nem zárt magánút"-tá történő átminősítését, melyet követően az ingatlanokat a forgalomképes üzleti vagyonába sorolja át.

b) Felhatalmazza a polgármestert a Marcali Járási Hivatal Földhivatali Osztálya előtt az átminősítések átvezetésére irányuló eljárás kezdeményezésére, valamint felkéri a jegyzőt, hogy az ingatlan-nyilvántartásban a használati mód megváltozását követően az önkormányzat vagyongazdálkodásáról szóló rendelet módosítását készítse elő.

Az ingatlan-nyilvántartási eljárások díját a 2024. évi költségvetési tartaléka terhére biztosítja.

Határidő: értelemszerűen

Felelős: Druskoczi Tünde polgármester

Takácsné dr. Simán Zsuzsanna jegyző

**Megkerestük az útügyi hatóságot a hozzájárulásuk beszerzése céljából.**

**Balatonberény Község Önkormányzat Képviselő-testületének 197/2024.(XI.21.) képviselő-testületi határozata az önkormányzati dolgozók jutalmazásáról**

Balatonberény Község Önkormányzat Képviselő-testülete az önkormányzati alkalmazottak részére 2024. évben végzett munkájuk elismeréseként bruttó 1.100 000,- Ft + járulékai összegben jutalmazási keretet biztosít a 2024. évi bérmaradvány terhére.

Határidő: 2024. december 8.

Felelős: Druskoczi Tünde polgármester

**A jutalmak kifizetésre kerültek.**

**Balatonberény Község Önkormányzat Képviselő-testületének 198/2024.(XI.21.) képviselő-testületi határozata** **a Balatonberényi Nonprofit Kft. ügyvezetőjének jutalmazásáról**

Balatonberény Község Önkormányzat Képviselő-testülete, mint a Balatonberényi Településüzemeltetési és Fejlesztési Nonprofit Kft 100 %-os tulajdonosa, Véghelyi Róbert ügyvezető részére a településüzemeltetés területén 2024. évben végzett kimagasló munkájáért, a bevétel növelésében, és a kiadások racionális felhasználásában nyújtott teljesítményéért nettó 400.000 Ft jutalomban részesíti.

A jutalom összegét a Kft. 2024. évi költségvetésében kell biztosítani.

Határidő: 2024. december 15.

Felelős: Druskoczi Tünde polgármester

**Az ügyvezetőt a döntésről értesítettük.**

**Balatonberény Község Önkormányzat Képviselő-testületének 199/2024.(XI.21.) képviselő-testületi határozata a Balatoni Szociális Társulás Társulási megállapodásának módosításáról**

Balatonberény Község Önkormányzat Képviselő-testülete megismerte és jóváhagyja az előterjesztés mellékletét képező a Balatoni Szociális Társulás Társulási megállapodásának módosítását és egységes szerkezetű megállapodását.

Határidő: Társulás elnökének értesítése 5 nap

Felelős: Druskoczi Tünde polgármester

**A BSZT a döntésről értesült.**

**Balatonberény Község Önkormányzat Képviselő-testületének 200/2024.(XI.21.) képviselő-testületi határozata a tervező kiválasztásáról**

Balatonberény Község Önkormányzat Képviselő-testülete, a KAP-RD43-1-24 kódszámú pályázaton való részvétel érdekében a Balatonberény, Hegyközi út (058 és 2663 hrsz.) felújítására az engedélyezési tervdokumentáció elkészítésére az 1. sorszám alatti, érvényes ajánlatot tevő és a teljesítésre alkalmasnak ítélt Ládonyi Mérnöki Kft. (7623 Pécs, Ungvár u. 22. 1/2.) gazdasági társaságot hirdeti ki nyertesként **3.130.000.- Ft +Áfa** legkedvezőbbajánlati árral.

A képviselő-testület felhatalmazza a polgármestert a vállalkozási szerződés megkötésére.

Határidő: 2024. 11. 30.

Felelős: Druskoczi Tünde polgármester

**A nyertes tervezőt a döntésről értesítettük, várjuk a szerződés megküldését. Időközben megtörtént a tervezővel a helyszín bejárása és a tervezési terület geodéziai felmérése.**

**Balatonberény Község Önkormányzata Képviselő-testületének 201/2024.(XI.21) határozata a napirend elfogadásáról**

Balatonberény Község Önkormányzat Képviselő-testülete a 2024. november 21-i zárt ülésének napirendjét az alábbiak szerint állapítja meg:

1. Önkormányzati tűzifa támogatási kérelmek elbírálása

Előadó: Druskoczi Tünde polgármester

Határidő: 2024. november 21.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzat Képviselő-testületének**

**202/2024.(XI.21.) határozata zárt ülés elhalasztásáról**

Balatonberény Község Önkormányzatának Képviselő-testülete a mai zárt ülését a 2024. december 13-i ülésnapra halasztja.

Határidő: ügyvezető értesítése 5 nap

Felelő: Druskoczi Tünde polgármester

**A december 13-i zárt ülés napirendjét képezi.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A két ülés közötti fontosabb eseményekről az ülésen szóban tájékoztatom a T. Képviselő-testületet.

**Döntési javaslat:**

**Balatonberény Község Önkormányzat Képviselő-testületének ../2024.(XII.13.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. december 13.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. december 13.

Felelős: Druskoczi Tünde polgármester

Balatonberény, 2024. december 9.

Druskoczi Tünde sk.

polgármester