# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

**2024. december 13-i nyilvános ülésére**

**TÁRGY:**

**Üveg hulladék gyűjtőpontok közterületen történő elhelyezésének kijelöléséről**

**ELŐADÓ:**

**Druskoczi Tünde**

**polgármester**

**Tisztelt Képviselő-testület!**

2023. július 1-től átalakult Magyarország hulladékgazdálkodási rendszere, a hulladékgazdálkodási közszolgáltatási feladatot átvette az államtól a MOHU MOL Hulladékgazdálkodási Zrt. (Koncesszor).

2024. január 1-től elindult a kötelező visszaváltási rendszer, vagyis visszaválthatóvá váltak a Magyarországon forgalomba kerülő fém, műanyag és üveg italcsomagoló anyagok. A visszaváltási rendszer bevezetésével jelentősen csökken az üveg csomagolási hulladék közszolgáltatás keretében gyűjtött mennyisége is.

A közszolgáltatási rendszer műszaki tartalmát a Koncesszor határozza meg, a területileg illetékes Régiókoordinátor erre a feladatra köti meg a gyűjtést, szállítást végző szolgáltatókkal a szerződést.

**A fenti változást figyelembe véve a Koncesszor és a Régiókoordinátor az üveghulladék gyűjtési módját 2025. január 1-től házhozmenő gyűjtés helyett gyűjtőpontok alkalmazásával kívánja megoldani.**

**A közszolgáltatás folyamatos teljesítése érdekében az önkormányzatoknak meg kell határozni, hogy a település mely pontján járulnak hozzá a gyűjtőpontok közterületen történő elhelyezéséhez. A kijelölt helynek darus tehergépjárművel megközelíthetőnek és szilárd burkolattal rendelkezőnek kell lennie.**

**1500 fő alatti települések esetében 1 gyűjtőpont, 1500-3000 fő lakosszámú település esetén 2 gyűjtőpont, annál nagyobb települések esetében pedig 3 gyűjtőpont kijelölését javasolják. Annak érdekében, hogy a kihelyezett gyűjtőpont környezete ne legyen szemetes, biztosítják, hogy minden vegyes gyűjtési napon elszállítják az esetlegesen mellé helyezett hulladékot is.**

A 2025. évi gyűjtési naptárakat és edénymatricákat a MOHU MOL Hulladékgazdálkodási Zrt. fogja kiküldeni az ingatlanhasználók részére a 2024. 4. negyedéves számlákkal, várhatóan 2025. január hónapban, tehát a házhoz menő üveg hulladék gyűjtés megszűnéséről ekkor értesülhetnek közvetlenül az ingatlanhasználók.

Kérem a T. Képviselő-testületet, hogy a gyüjtőpont(ok) kijelöléséről szíveskedjenek dönteni

Döntési javaslat

**Balatonberény Község Önkormányzata Képviselő-testületének…/2024.(XII.13.) képviselő-testületi határozata üveg hulladék gyűjtőpontok közterületen történő elhelyezéséről**

BalatonBerény Község Önkormányzatának Képviselő-testülete a Pelso-Kom Hulladékgazdálkodási Nonprofit Kft.  felhívása alapján – a 2025. január 1. napjától megszűnő házhoz menő üveggyűjtés miatt- az üveg hulladék gyűjtőpontjait az alább megnevezett közterületeken kívánja elhelyeztetni:

1. ………..
2. ………..

A Képviselő-testület felhatalmazza a polgármestert, hogy tájékoztassa a testület döntéséről a Pelso-Kom Hulladékgazdálkodási Nonprofit Kft-t.

Határidő: 2024. december 15

Felelős: Druskoczi Tünde polgármester

Balatonberény, 2024. december 5.

Druskoczi Tünde sk.

polgármester