**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. december 13-i nyilvános ülésére**

**TÁRGY:**

**Köznevelési intézmények felvételi körzetének tervezete a 2025/2026-os tanévre**

**ELŐADÓ:**

Druskoczi Tünde

polgármester

**Tisztelt Képviselő-testület!**

A Siófoki Tankerületi Központ a jogszabályi előírásoknak megfelelően december 1. napjáig tájékoztatja a települési önkormányzatokat, és az illetékességi területén működő általános iskolákat a kijelölt körzetek tervezetéről, ezért megküldte önkormányzatunk részére a 2025/2026 tanévre vonatkozó köznevelési intézményeinek tervezett felvételi körzetét.

Az EMMI rendelet 24.§ (1a) bekezdése alapján a települési önkormányzatok véleményükről a Siófoki Tankerületi Központot 2025. február 15 napjáig tájékoztatják.

A Siófoki Tankerületi Központ a vélemény és egyetértés figyelembevételével kijelölt körzethatárokról február utolsó napjáig tájékoztatja a települési önkormányzatokat, az illetékességi területén működő általános iskolákat.

**Döntési javaslat**

**Balatonberény Község Önkormányzata Képviselő-testületének**

**…./2024.(XII.13.) határozata az általános iskolai körzetekről**

Balatonberény Község Önkormányzat Képviselő-testülete az általános iskolák felvételi körzethatárának kijelölése tekintetében megismerte a Siófoki Tankerületi Központ TK/142/01285-2/2024. számú átiratát, valamint a TK/142/01285-3/2024. számú határozatát, és a Balatonszentgyörgyi Dobó István Általános Iskola kimenő rendszerben a 2029/2030-as tanévig, és felmenő rendszerben a Balatonkeresztúri Festetics Kristóf Általános Iskola kijelölésével egyetért a 2025/2026. tanév vonatkozásában.

Határidő: Siófoki Tankerületi Központ értesítésére 5 nap

Felelős: Druskoczi Tünde polgármester

Balatonberény, 2024. december 4.

Druskoczi Tünde sk.

polgármester